CELEX: 62020TN0469
Language: sl
Date: 2020-07-21 00:00:00
Title: Zadeva T-469/20: Tožba, vložena 21. julija 2020 – Nizozemska/Komisija

19.10.2020   
            
            
               SL
            
            
               Uradni list Evropske unije
            
            
               C 348/22
            
         
      Tožba, vložena 21. julija 2020 – Nizozemska/Komisija
      (Zadeva T-469/20)
      (2020/C 348/31)
      Jezik postopka: nizozemščina
      
         Stranki
      
      
         Tožeča stranka: Kraljevina Nizozemska (zastopniki: M. Bulterman, J. Langer in M. de Ree)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  Sklep Evropske komisije C(2020) 2998 final z dne 12. maja 2020 o ukrepu pomoči SA.54537 (2020/NN) – Nizozemska, prepoved premoga za proizvodnjo električne energije na Nizozemskem, razglasi za ničen;
               
            
                  —
               
               
                  Evropski komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog: napačna uporaba člena 107(1) PDEU, ker naj bi Komisija ugotovila, da je bila družbi Vattenfall dana prednost.
               
            
                  2.
               
               
                  Drugi tožbeni razlog: napačna uporaba člena 107(1) PDEU, ker naj bi Komisija izhajala iz napačne razporeditve dokaznega bremena.
               
            
                  3.
               
               
                  Tretji tožbeni razlog: kršitev obveznosti obrazložitve iz člena 296 PDEU, ker naj Komisija ne bi niti obrazložila, zakaj naj bi bil obstoj pravice do nadomestila dvomljiv, niti ugotovila, kako visok naj bi bil presežek nadomestila, ki ga je prejela družba Vattenfall, in ker Sklep vsebuje protislovja.
               
            
                  4.
               
               
                  Četrti tožbeni razlog: kršitev člena 107(3) PDEU, ker naj bi Komisija nadomestilo, ki je bilo plačano družbi Vattenfall, razglasila za združljivo z notranjim trgom, ne da bi bila za to pristojna.
               
            
                  5.
               
               
                  Peti tožbeni razlog: kršitev načela pravne varnosti, ker naj Komisija ne bi ugotovila, ali je treba nadomestilo, ki je bilo plačano družbi Vattenfall, šteti za državno pomoč v smislu člena 107(1) PDEU.